అనీస్ అహ్మద్

అనీస్ మజిద్ అహ్మద్  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు నాగపూర్ సెంట్రల్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై మంత్రిగా పని చేశాడు.

రాజకీయ జీవితం
అనీస్ అహ్మద్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1990 మహారాష్ట్ర శాసనసభ ఎన్నికలలో నాగపూర్ సెంట్రల్ శాసనసభ నియోజకవర్గం నుండి పోటీ చేసి ఓడిపోయి, ఆ తరువాత 1995 నుండి  2004 మహారాష్ట్ర శాసనసభ ఎన్నికలలో ఎమ్మెల్యేగా ఎన్నికై 2001 నుండి 2004 వరకు విలాస్‌రావ్ దేశ్‌ముఖ్ మంత్రివర్గంలో ఉన్నత & సాంకేతిక విద్య శాఖ మంత్రిగా, 2004 నుండి 2008 వరకు విలాస్‌రావ్ దేశ్‌ముఖ్ మంత్రివర్గంలో పశుసంవర్ధక, మత్స్య & పాడిపరిశ్రమ అభివృద్ధి శాఖ మంత్రిగా, 2008 నుండి 2009 వరకు అశోక్ చవాన్ మంత్రివర్గంలో జౌళి, మైనారిటీ సంక్షేమం, క్రీడలు & యువజన సంక్షేమం, ఉపాధి & స్వయం ఉపాధి, మాజీ సైనికుల సంక్షేమ శాఖ మంత్రిగా పని చేశాడు.

అనీస్ అహ్మద్  ఆ తరువాత 2009 ఎన్నికలలో  పోటీ చేయలేదు, తిరిగి 2014 మహారాష్ట్ర శాసనసభ ఎన్నికలలో పోటీ చేసి ఓడిపోగా, 2019 శాసనసభ ఎన్నికలలో టికెట్ దక్కలేదు. ఆయన  2024 శాసనసభ ఎన్నికలలో కాంగ్రెస్ టికెట్ దక్కకపోవడంతో 2024 అక్టోబర్ 27న కాంగ్రెస్ పార్టీకి రాజీనామా చేసి, వంచిత్ బహుజన్ అఘాడిలో చేరి, అక్టోబర్ 29న నాగ్‌పూర్ కలెక్టరేట్‌లో వంచిత్ బహుజన్ అఘాడి (విబిఎ) అభ్యర్థిగా నామినేషన్ దాఖలు చేయడానికి వెళ్లగా సమయం మించి పోవడంతో ఆయన నామినేషన్​ను అధికారులు అంగీకరించలేదు. అనీస్ అహ్మద్ 2024 నవంబర్ 2న తిరిగి కాంగ్రెస్‌ పార్టీలో చేరాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు